L 222/160
BG
Официален вестник на Европейския съюз
8.9.2023 г.
4.4.2.15.
Помощ за качване и слизане от влака Необходимо е да се прилагат правила за експлоатация, гарантиращи, че персоналът знае, че лицата с увреждания и лицата с намалена подвижност могат да се нуждаят от помощ при качване и слизане от влака, и при необходимост им оказва такава помощ.
Условията, при които се оказва помощ на лица с увреждания и лица с намалена подвижност, са посочени в Регламент (ЕС) No 2021/782.
4.4.2.16.
Перон — зона на действие на помощните средства за качване на инвалидни колички Железопътното предприятие и управителят на инфраструктурата или управителят на гарата трябва да определят заедно пространството на перона, където средството най-вероятно ще се използва, както и да обосноват правилността на своето решение.
Тази зона трябва да е съвместима със съществуващите перони, където е вероятно влакът да спре.
В резултат на това точката на спиране на влака трябва да се адаптира в някои случаи, за да бъде съобразена с настоящото изискване.
Необходимо е да се прилагат правила за експлоатация, чрез които се вземат под внимание такива варианти на композиране на влака (вж. точка 4.2.1.12), които дават възможност точката на спиране на влаковете да се определи съобразно зоните на действие на помощните средства за качване.
4.4.2.17.
Авариен метод за разгъване на подвижните стъпала Необходимо е да се прилагат правила за експлоатация относно аварийното прибиране или разгъване на мостовата плоскост в случай на отпадане на захранването.
4.4.2.18.
Оперативни комбинации от съответстващ и несъответстващ на изискванията на настоящата ТСОС подвижен състав Когато влакът се формира от подвижен състав, част от който е съвместима, а друга част несъвместима с ТСОС, трябва да се прилагат процедури за експлоатация, гарантиращи, че във влака са осигурени най-малко две места за инвалидни колички, съвместими с настоящата ТСОС.
Ако във влака има тоалетни, за ползвателя на инвалидна количка трябва да се осигури достъп до универсална тоалетна.
При такива комбинации на подвижен състав са необходими процедури за осигуряване на визуална и звукова информация за маршрута във всички возила.
Допуска се, че системите за динамична информация, местата за инвалидни колички, универсалните тоалетни, достъпните за инвалидни колички спални места и устройствата за повикване на помощ може да не са напълно функционални, когато работят в такива композиции.
4.4.2.19.
Композиране на влаковете от отделни возила, съответстващи на настоящата ТСОС Когато се композира влак от возила, които са били оценявани индивидуално в съответствие с точка 6.2.7, са необходими процедури за експлоатация, за да се гарантира, че целият влак отговаря на точка 4.2 от настоящата ТСОС.
4.4.2.20.
Предоставяне на услуги на борда на влаковете Когато на пътниците се предоставя услуга в конкретна зона на влака, която не е достъпна за ползватели на инвалидни колички, трябва да има оперативни средства, за да се гарантира, че: a) се предлага безплатна помощ за подпомагане на ползвателите на инвалидни колички да стигнат до услугата; или б) услугата се предоставя без такса на ползвателите на инвалидни колички в местата за инвалидни колички, освен ако естеството на услугата прави невъзможно предоставянето ѝ от разстояние.“; 39) Точка 4.4.3 се заменя със следното: „4.4.3.
Предоставяне на помощни средства за качване и предоставяне на помощ Управителят на инфраструктурата или управителят на гарата и железопътното предприятие трябва да се споразумеят за предоставянето и управлението на помощните средства за качване, както и за предоставянето на помощ и алтернативен транспорт в съответствие с Регламент (ЕС) 2021/782, за да определят кой от тях отговаря за експлоатацията на помощните средства за качване и алтернативен транспорт.
Управителят на инфраструктурата (или управителят/ управителите на гарата) и железопътното предприятие трябва да гарантират, че споразумението им за разделението на отговорностите е най-доброто общо решение.
В тези споразумения трябва да се вземе предвид зоната на използване на помощните средства за качване, посочени в точки 5.3.1.2, 5.3.1.3, 5.3.2.9 и 5.3.2.10.